
របាយការណ៍ ខែមេសា
ពីថ្ងៃទី០១ ដល់ថ្ងៃទី២៨ ខែឧសភាឆ្នាំ២០២២
I. អំពីកម្លាំង 
          កំលាំងសរុប ០៦នាក់(ស្រី០១នាក់) អវត្តមាន០០នាក់។
II. សកម្មភាព និងលទ្ធផលការងារ 
· ថ្ងៃទី០៦ ខែឧសភា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ បានដឹកនាំកិច្ចប្រជុំផ្ទៃក្នុងក្រុមជំនួយកិច្ចការស្តីពីរបៀបរបបការងារ និងវិន័យ ដោយមានការអញ្ញើញចូលរួមពីថ្នាក់ដឹកនាំ និងមន្ត្រីជំនួយកិច្ចការសរុបចំនួន០៦នាក់។
· ថ្ងៃទី១១ ខែឧសភា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់​ បានចូលរួមកិច្ចប្រជុំបច្ចេកទ្ទេស ស្ដីពីការពិនិត្យរបាយការណ៍វាយតម្លៃដោយស្ម័គ្រចិត្តលើកាអនុវត្ត GCM ថ្នាក់ជាតិ ដើម្បីត្រៀមចូលរួមវេទិកាវាយតម្លៃការងារអភិបាលកិច្ចទេសន្តរប្រវេសន៍ជាតិ (IMRF) នៅសណ្ឋាគារភ្នំពេញ ក្រោមអធិបតីភាព លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ដោយមានការអញ្ជើញចូលរួមពី តំណាងក្រសួងសង្គមកិច្ច អតីតយុទ្ធជន និងយុវនីតិសម្បទា ក្រសួងការងារ និងបណ្ដុះបណ្ដាលវិជ្ជាជីវះ ក្រសួងការបរទេស និងសហប្រតិបត្តិការអន្តរជាតិ ក្រសួងផែនការ អគ្គលេខាធិការ គ.ជ.ប.ជ អគ្គនាយក ក្រសួងយុត្តិធម៌ អគ្គស្នងការរងនគរបាលជាតិ អគ្គនាយកដ្ឋានអន្តោប្រវេសន៍ អគ្គនាយកដ្ឋានអត្តសញ្ញាណកម្ម លេខាធិការរង គ.ជ.ប.ជ តំណាងក្រសួងសុខាភិបាល តំណាងទីចាត់ការការងារព្រំដែន តំណាងនាយកដ្ឋានព្រំដែនទឹក ព្រំដែនគោក នៃអគ្គស្នងការដ្ឋាននគរបាលជាតិ តំណាងអង្គការ IOM ILO UNICEF អង្គការUNW-SAF និងមន្រ្តីបច្ចេកទេសពាក់ព័ន្ធសរុបចំនួន៣២ រូប ស្រី១២ រូប ។
· ថ្ងៃទី២៦ ខែឧសភា ឆ្នាំ២០២២៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរងទទួលបន្ទុកក្រុមជំនួយកិច្ចការរអនុវត្តច្បាប់ បានសម្របសម្រួលជូនស្ត្រីរងគ្រោះឈ្មោះ នន់ កុសល់ អាយុ៣៩ឆ្នាំ (ពិការមួយចំហៀងខ្លួន) បានទៅដាក់ពាក្យបណ្តឹងនៅនាយកដ្ឋានប្រឆាំងការជួញដូរមនុស្ស និងការពារ អនីតិជន ស្តីពីករណីរំលោភ។
III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។
· បន្តតាមដានព័ត៌មានដែលទាក់ទងទៅនឹងរឿងប្រយុទ្ធប្រឆាំងអំពើជួញដូរមនុស្ស តាមបណ្តាញសង្គមនានា ក៏ដូចជាតាមរយៈ Telegram របស់ក្រុមការងារថ្នាក់ជាតិ និងថ្នាក់ក្រោមជាតិ។
· ​បន្តសហការ ជំរុញ និងសម្របសម្រួលជាមួយក្រសួង ស្ថាប័ន រាជធានី ខេត្ត ដើម្បីឲ្យការអនុវត្តការងារប្រយុទ្ធប្រឆាំងអំពើជួញដូរមនុស្សកាន់តែមានប្រសិទ្ធភាព។

